《次韵莆大受琴中趣二首》
宋代·郭印

二器入范围，物物皆吾琴。
外响蕴真寂，中虚含妙音。
世人若著相，正堕声色林。
那知反听处，万象融一心。
伊余晚闻道，奇病得聋喑。
诗成自吟咏，酒热诗献斟。
山高水洋洋，子期亦已沉。
燕坐忽神游，月明秋夜深。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。